《同张守谒蔡子强观砚论琴偶书》
宋代·刘子翚

共造中郎室，明窗玩好奇。
砚珍镌子石，琴古斲孙枝。
篆鼎飘香远，茶瓯转味迟。
自惭尘土累，清话得移时。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。